Ερατοσθένης ο Κροτωνιάτης

Ο Ερατοσθένης ο Κροτωνιάτης (6ος αιώνας π.Χ.) ήταν αρχαίος Έλληνας αθλητής από τον Κρότωνα της Μεγάλης Ελλάδας, ο οποίος στέφθηκε ολυμπιονίκης στο αγώνισμα του σταδίου στους 51ους (576 π.Χ.) ολυμπιακούς αγώνες της αρχαιότητας. Σύμφωνα με τον γεωγράφο του 1ου αιώνα μ.Χ. Στράβωνα, στον τελικό αγώνα για την ανάδειξη του νικητή, ο Ερατοσθένης έτυχε να συναγωνιστεί με άλλους 7 αθλητές επίσης από τον Κρότωνα, κάτι που έγινε η αιτία για να δημιουργηθεί το απόφθεγμα Ο τελευταίος των Κροτωνιατών είναι ο πρώτος των άλλων Ελλήνων (Κροτωνιατῶν ὁ ἔσχατος πρῶτος ἦν τῶν ἄλλων Ἑλλήνων).

Παραπομπές

Αρχαίοι Έλληνες Ολυμπιονίκες
Αρχαίοι Κροτωνιάτες ολυμπιονίκες
Αρχαίοι ολυμπιονίκες του σταδίου
Αρχαίοι ολυμπιονίκες (6ος αιώνας π.Χ.)